CELEX: 32015R1906
Language: da
Date: 2015-10-22 00:00:00
Title: Kommissionens forordning (EU) 2015/1906 af 22. oktober 2015 om ændring af forordning (EF) nr. 282/2008 om materialer og genstande af genvundet plast bestemt til kontakt med fødevarer (EØS-relevant tekst)

23.10.2015   
            
            
               DA
            
            
               Den Europæiske Unions Tidende
            
            
               L 278/11
            
         KOMMISSIONENS FORORDNING (EU) 2015/1906
   af 22. oktober 2015
   om ændring af forordning (EF) nr. 282/2008 om materialer og genstande af genvundet plast bestemt til kontakt med fødevarer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (1), særlig artikel 5, stk. 1, litra n), og
   ud fra følgende betragtninger:
   
               (1)
            
            
               Det hedder i betragtning 20 i Kommissionens forordning (EF) nr. 282/2008 (2), at beslutninger om at godkende plastgenvindingsprocesser bør træffes efter forskriftsproceduren, jf. artikel 23, stk. 2, i forordning (EF) nr. 1935/2004.
            
         
               (2)
            
            
               I artikel 6 i forordning (EF) nr. 282/2008, der omhandler sådanne beslutninger, henvises der i stk. 1 til artikel 11, stk. 3, i forordning (EF) nr. 1935/2004.
            
         
               (3)
            
            
               Da forordning (EF) nr. 282/2008 blev vedtaget, henviste både artikel 11, stk. 3, og artikel 23, stk. 2, i forordning (EF) nr. 1935/2004 til forskriftsproceduren i artikel 5 i Rådets afgørelse 1999/468/EF (3).
            
         
               (4)
            
            
               Artikel 11, stk. 3, i forordning (EF) nr. 1935/2004 blev ændret ved Europa-Parlamentets og Rådets forordning (EF) nr. 596/2009 (4) for at indføre forskriftsproceduren med kontrol som fastlagt i artikel 5a i afgørelse 1999/468/EF ved at henvise til en nyligt indsat artikel 23, stk. 4, i forordning (EF) nr. 1935/2004.
            
         
               (5)
            
            
               Eftersom godkendelsen af en plastgenvindingsproces er en individuel beslutning, der har til formål at gennemføre artikel 5, stk. 1, litra n), i forordning (EF) nr. 1935/2004, og da der er fastsat præcise kriterier for godkendelsen i artikel 4 forordning (EF) nr. 282/2008, er det forskriftsproceduren, der er omhandlet i artikel 23, stk. 2, i forordning (EF) nr. 1935/2004, der bør finde anvendelse. Imidlertid eksisterer forskriftsproceduren ikke mere, da afgørelse 1999/468/EF er afløst af Europa-Parlamentets og Rådets forordning (EU) nr. 182/2011 (5). I henhold til forordning (EU) nr. 182/2011 er det undersøgelsesproceduren, der er den mest hensigtsmæssige procedure til godkendelse af plastgenvindingsprocesser.
            
         
               (6)
            
            
               Henvisningen til vedtagelsesproceduren i forordning (EF) nr. 282/2008 bør tilpasses.
            
         
               (7)
            
            
               Forordning (EF) nr. 282/2008 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Artikel 6, stk. 1, i forordning (EF) nr. 282/2008 affattes således:
   
      »1.   Kommissionen vedtager en beslutning rettet til ansøgeren om at meddele godkendelse eller at afvise godkendelse af genvindingsprocessen.
      Artikel 5 i Europa-Parlamentets og Rådets forordning (EU) nr. 182/2011 (6) finder anvendelse.
      Kommissionen bistås af Den Stående Komité for Planter, Dyr, Fødevarer og Foder, som er oprettet ved artikel 58, stk. 1, i Europa-Parlamentets og Rådets forordning (EF) nr. 178/2002 (7). Dette udvalg er et udvalg som omhandlet i forordning (EU) nr. 182/2011.
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 338 af 13.11.2004, s. 4.
   
      (2)  Kommissionens forordning (EF) nr. 282/2008 af 27. marts 2008 om materialer og genstande af genvundet plast bestemt til kontakt med fødevarer og om ændring af forordning (EF) nr. 2023/2006 (EUT L 86 af 28.3.2008, s. 9).
   
      (3)  Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184 af 17.7.1999, s. 23).
   
      (4)  Europa-Parlamentets og Rådets forordning (EF) nr. 596/2009 af 18. juni 2009 om tilpasning til Rådets afgørelse 1999/468/EF af visse retsakter, der er omfattet af proceduren i traktatens artikel 251, for så vidt angår forskriftsproceduren med kontrol. Tilpasning til forskriftsproceduren med kontrol — Del 4 (EUT L 188 af 18.7.2009, s. 14).
   
      (5)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).